钦定古今图书集成/明伦汇编/家范典/第001卷 > 《刘熙释名》 > 《释亲属》
## 钦定古今图书集成/明伦汇编/家范典/第001卷 > 《刘熙释名》 > 《释亲属》

亲，衬也。言相隐衬也。

属，续也。恩相连续也。

父，甫也，始生己也。

母，冒也，含生己也。
祖，祚也，祚物先也。又谓之“王父。”王，暀也，家中所归暀
也。王母亦如之。

“曾祖”从下推上祖位，转增益也。

《高祖》《高皋》也，最在上。《皋》。《诸》，下也。
兄，荒也。荒，大也。故青、徐人谓兄为荒也。

“弟”，第也。相次第而生也。

子，孳也。“相生”，蕃孳也。

“孙”，逊也。逊遁在后生也。

“曾孙”义如曾祖也。

《元孙》，元，悬也。上悬于高祖，最在下也。

元孙之子曰“来孙”，此在无服之外，其意疏远，呼之乃
来也。

“来孙之子曰昆孙”，昆，贯也。恩情转远，以礼贯连之耳。
“昆孙之子曰仍孙”，以礼仍有之耳，恩意实远也。
“仍孙之子曰云孙”，言去己远如浮云也。皆为早娶晚
死寿考者言也。

父之兄曰“世父”，言为嫡统继世也。又曰“伯父。”伯，把也，
把持家政也。

父之弟曰“仲父。”仲，中也，位在中也。

仲父之弟曰“叔父。”叔，少也。

叔之弟曰“季父”，季，癸也。甲、乙之次，癸最在下，季亦然
也。

父之世叔父母曰《从祖父母》，言从己亲祖，别而下也，
亦言随从己祖以为名也。

“父之姊妹曰姑。”姑，故也。言已为久故之人也。

《姊》，积也。犹日始出积时多而明也。

《妹》，昧也，犹日始入历，时少尚昧也。

姑谓兄弟之女为侄。侄，迭也，共行事夫更迭进御也。
夫之父曰舅。舅，久也，久老称也。

夫之母曰“姑”，亦言故也；

母之兄弟曰“舅”，亦如之也。

妻之父曰“外舅”，母曰“外姑。”言妻从外来，谓至己家为
妇，故反以此义称之。夫妻，匹敌之义也。

妻之昆弟曰“外甥”，其姊妹女也。来归己内为妻，故其
男为外甥之甥。甥者，生也。他姓子本生于外，不得如
其女来在己内也。

“姊妹之子曰‘出’”，出嫁于异姓而生之也。

出之子曰《离孙》，言远离己也。

侄之子曰归孙，妇人谓嫁曰“归。侄。”子列，故其所生为
“孙”也。

“妻之姊妹曰娣。”娣，弟也。言与己妻相长弟也。

母之姊妹曰“姨”，亦如之。《礼》谓之从母。为娣而来，则从
母列也。故虽不来，犹以此名之也。

姊妹互相谓夫曰“私。”言于其夫兄弟之中，此人与己
姊妹有恩私也。

舅谓姊妹之子曰甥。甥，亦生也，出配他男而生。故其
制字“男”旁作“生”也。

妾谓夫之嫡妻曰“女君。”夫为男君，故名其妻曰“女君”
也。

《嫂》，叟也。叟，老者称也。叟，缩也。人及物老，皆缩小于旧
也。

叔，少也。幼者称也。叔，亦俶也。见嫂俶然却退也。
夫之兄曰“公。”公，君也。君，尊称也。

俗间曰：《兄章》，章，灼也。章灼，敬奉之也。又曰：兄忪是己
所敬，见之怔忡，自肃齐也。俗或谓舅曰章，又曰忪，亦
如之也。

“少妇谓长妇曰姒。”言其先来己所，当法似也。

长妇谓少妇曰娣。娣，弟也。己后来也。或曰：“先后以来”，
先后之第也。

青徐人谓长妇曰“稙。”长禾苗先生者曰“稙”，取名于此
也。荆豫人谓长妇曰“熟。”熟，祝也。祝，始也。

两婿相谓曰“亚。”言一人取姊，一人取妹，相亚次也。又
并来至女氏门，姊夫在前，妹夫在后，亦相亚而相倚，
共成其礼也。又曰“友婿”，言相亲友也。

“妇之父曰婚。”言婿亲迎用昏，又恒以昏夜成礼也。
“婿之父曰姻。”姻，因也。女往因媒也。

天子之妃曰“后。”后，后也。言在后，不敢以副言也。
诸侯之妃曰“夫人。”夫，扶也，扶助其君也。

卿之妃曰“内子。”子，女子也。在闺门之内，治家也。
大夫之妃曰命妇。妇，服也，服家事也。夫受命于朝，妻
受命于家也士庶人曰妻。妻，齐也。夫贱不足以尊称，故齐等言也。
天子妾有嫔。嫔，宾也。诸妾之中见宾，敬也。

妾，接也。以贱见接，幸也。

“侄娣曰媵。”媵，承事嫡也。

配，辈也。一人独处，一人往辈耦之也。

匹，辟也，往相辟耦也。耦，遇也，二人相对遇也。嫡，敌也，
与匹相敌也。

庶，摭也。拾，摭之也。谓拾摭微陋待遇之也。

《无妻》曰鳏。鳏，昆也。昆，明也。愁悒不寐，目恒鳏鳏然也。
故其字从“鱼”，鱼目恒不闭者也。

“无夫曰寡。”寡，踝也。踝，单独之言也。

“无父曰孤。”孤，顾也，顾望无所瞻见也。

老而无子曰“独。”“独”只独也，言无所依也。